श्री वीररत्नविजयजी मसा का चातुर्मास लाल मंदिर में होगा
महिदपुर | मालव र| अनुयोगाचार्य प्रवर श्री वीरर|विजयजी मसा एवं साध्वी श्री विजयप्रभाश्रीजी आदि ठाणा का आगामी चातुर्मास बड़े उल्लास, उत्साह, उमंग के साथ लंबी विनती के बाद नगर की धर्मधरा जैन लाल मंदिर में बड़े ठाठ बाट के साथ होगा। जैन समाज के तपागच्छ, खरतरगच्छ, त्रिस्तुतिक व स्थानकवासी समाज के करीबन 160 श्रावक श्राविकाओं की भावभरी विनती को पूज्य गुरुदेव ने 64 वां जन्मदिवस चौमहला राजस्थान में श्रीसंघ के द्वारा मनाने के अवसर पर घोषणा की व महिदपुर के लिए जय बोली गई है। वैसे अनेकों जैन श्री संघों की भी चातुर्मास की विनती थी किंतु पूज्य गुरुदेव ने महिदपुर जैन समाज की वर्षों से निरंतर चातुर्मास के लिए की जा रही विनती स्वीकार की। इस अवसर पर पूज्य गुरुदेव का विशाल सामैया चौमहला राजस्थान में हजारों धर्मालुजनों की उपस्थिति में निकला। लाल मंदिर समिति महिदपुर के अध्यक्ष डाॅ. अशोक चौपड़ा, चातुर्मास समिति अध्यक्ष हंसमुख नवलखा, रमेशचंद गादिया, प्रकाशचंद नवलखा, अशोक बोथरा, भूपेन्द्र सोनगरा के साथ ही अशोक नवलखा, प्रदीप सुराणा, जैनेंद्र खेमसरा ने गुरुदेव से लाल मंदिर में चातुर्मास की पूर जोर विनती महिदपुर श्री संघों के सदस्यों के साथ की थी। पूज्य गुरुदेव के चातुर्मास की घोषणा से नगर में हर्ष व उत्साह का माहौल है। जानकारी अशोक बोथरा ने दी।
awa_Deva hin_Deva